open-index/open-wikipedia-markdown huggingface dataset:
ריצ'רד סימונס

**ריצ'רד סימונס** (באנגלית: **Richard Simmons**; 12 ביולי 1948 – 13 ביולי 2024) היה מדריך כושר גופני אמריקאי שקידם תוכניות כושר להרזיה. המוּכרת ביותר מבין תוכניות אלו היא "Sweatin' to the Oldies" – סדרה לפעילות אירובית בת חמישה חלקים שיצאה בוידאו וב-DVD. בנוסף, כתב לפחות 12 ספרים, והוציא יותר מ-40 קלטות ותקליטורי DVD.

סימונס החל את הקריירה שלו בפתיחה של חדר כושר בבוורלי הילס שבקליפורניה, והפך מפורסם דרך הופעותיו בטלוויזיה וקו המוצרים שלו. הוא היה ידוע באופן ההגשה שלו ובאופיו האקסצנטרי והמוחצן. אישיותו המוחצנת הפכה אותו לאייקון תרבות ואורח פופולרי בתוכניות אירוח, וגם גררה התייחסויות פארודיות רבות.

## ביוגרפיה
סימונס נולד בשם **מילטון טיגל סימונס** בניו אורלינס, לואיזיאנה שבארצות הברית. הוריו היו אנשי עסקים בתחום הבידור והוא חונך כקתולי. הוא סבל בילדותו מהשמנת יתר חולנית ושקל מעל ל-120 קילו.

הוא עבר לניו יורק לאחר שסיים תואר ראשון באומנות, שם עבד במגוון עבודות. בין היתר, עבד בתעשיית הפרסום, כמלצר ואף בחברות קוסמטיקה שונות ובכללן "רבלון". בשנות ה-70 עבר ללוס אנג'לס והחל לעסוק במסעדנות כמארח ('Maître d) בבוורלי הילס.

## קריירה
עם המעבר ללוס אנג'לס, החל סימונס להתעניין בכושר גופני והשיל כמחצית ממשקלו. בהמשך פתח בעיר חדר כושר משלו, תחת השם "The Anatomy Asylum", מקום שהתמקד בפעילות גופנית לצד תזונה נכונה ובו פעלה גם מסעדה בסגנון בר סלטים.

עם הצלחת מועדון הכושר שלו, שבהמשך שונה שמו ל-"Slimmons", החל סימונס לקבל תשומת לב תקשורתית. הוא הופיע בתוכניות אירוח רבות, כמו אלו של דייוויד לטרמן וג'יי לנו, גילם את דמותו בקומדיות מצבים שונות (למשל, הופיע בסדרת הטלוויזיה סיפורים מופלאים בשנת 1986 (בפרק העשירי בעונה הראשונה)), השתתף בתוכניות כמו "של מי השורה הזאת בכלל?", הפך אורח קבוע בתוכניתו של הווארד סטרן והופיע בפרסומות.

סימונס יצר אימונים קבוצתיים שמחים ומהנים, בגישה קלילה ועם תוכניות אימון נגישות, מכר קלטות ווידאו במיליונים והשפיע על אופן ההתייחסות לפעילות הגופנית.

### השפעתו בישראל
בעקבות הנגשת הכושר הגופני על ידי סימונס בארצו, גם בישראל הועלתה בטלוויזיה החינוכית תוכנית בסגנון דומה בשם "שעת כושר".

## חיים אישיים
סימונס התגורר לבדו בהוליווד. הוא העיד על עצמו כאדם ללא חברים רבים, "אין לי הרבה להציע לאדם אחד, יש לי הרבה להציע להרבה אנשים". למרות שספקולציות על נטיותיו המיניות היו עולות באופן תדיר בשיח אודותיו, הוא עצמו מעולם לא התייחס לנושא באופן פומבי.

החל מפברואר 2014 סימונס לא נראה בציבור והפסיק לצאת מביתו. הוא הפסיק להתקשר ולשלוח מכתבים, וסגר את מכון הכושר שלו. במרץ 2016 אף הועלו תאוריות שהוא מוחזק בביתו נגד רצונו. בתגובה העניק ריצ'רד סימונס ראיון קולי בתוכנית "Today Show" והכחיש את השמועות. בפברואר 2017 החל פודקאסט בשם Missing Richard Simmons לחקור מדוע עזב את החיים הציבוריים בצורה כל כך חדה.

הוא נפטר ב-13 ביולי 2024.

## קישורים חיצוניים

* 

* ריצ'רד סימונס, בערוץ הדיאטה והכושר של AOL

## הערות שוליים

קטגוריה:מדריכי כושר
קטגוריה:מחברי ספרי עיון אמריקאים
קטגוריה:שדרני רדיו וטלוויזיה אמריקאים
קטגוריה:אנשי עסקים יהודים אמריקאים
קטגוריה:ארצות הברית: אישים בספורט
קטגוריה:בוגרי אוניברסיטת לואיזיאנה בלפאייט
קטגוריה:בוגרי אוניברסיטת המדינה של פלורידה
קטגוריה:בוגרי אוניברסיטת שפילד
קטגוריה:אמריקאים שנולדו ב-1948
קטגוריה:אמריקאים שנפטרו ב-2024
לבן (מאכל)

ממוזער|250px|לבן 3% של תנובה הממותג תחת השם "גיל"
**לֶבֶּן** הוא מוצר חלב ניגר על בסיס חלב מוחמץ על ידי חיידקי חומצת חלב. ללבן מרקם נוזלי עד קרוש והוא בעל טעם חמצמץ.

בשונה מן היוגורט ובדומה לשמנת החמוצה, הכנת הלבן מתבצעת על ידי התססת חלב באמצעות חיידקים מזופיליים בטמפרטורת החדר. ללבן ארומה שונה מן היוגורט אך דומה לשמנת החמוצה.

## מוצרי לבן בישראל
בישראל הלבן נמכר בשלוש דרגות שומן: 1.5%, 3%, ו-4.5%. הלבן הוא מוצר הנמצא תחת פיקוח מחירים של משרד החקלאות. יצרניות הלבן בישראל הן תנובה, טרה ויטבתה. לבן 1.5% נמכר בקרטונים תחת השם "רוויון" אצל תנובה ו"לרוויה" אצל טרה. לבן 3% משווק בגביעי פלסטיק תחת השם "גיל" אצל תנובה ואיננו ממותג אצל טרה ויטבתה. לבן 4.5% משווק בגביעים תחת השם "אשל" אצל תנובה ואיננו ממותג אצל יטבתה. בעבר, "גיל" ו"אשל" בכשרות למהדרין נקראו "גילה" ו"אשד" בהתאמה, אך השמות שונו לשמות של המוצרים בכשרות הרגילה, וצבע הגביע במוצרים בכשרות מהודרות שונה.

תנובה מייצרת גם "גיל" בטעמי וניל ותות שדה.

בישראל, תנובה היא היחידה מבין שלוש החברות שממתגת את הלבן שלה ב-3% ו-4.5% שומן תחת השמות "גיל" ו"אשל" בהתאמה. אצל טרה ויטבתה המוצרים הללו נקראים פשוט "לבן".

## בתרבות ובאומנות
הלבן השתרש בתודעה כמאכל עממי וזול ולפיכך הוזכר במספר סרטים וסדרות טלוויזיה. בסרט "הלהקה" (1978) יש סצנה ידועה בה זמר קליין (אלי גורנשטיין) שופך על עצמו לבן כדי למנוע את פירוק הלהקה. בסדרה "קופה ראשית" לקוח הסופר אמנון טיטינסקי (דב נבון) מגיע מדי יום רק כדי לקנות לבן.

## קישורים חיצוניים

## הערות שוליים

קטגוריה:מוצרי חלב
קטגוריה:מאכלי חלב
הר אלגון

ממוזער|left|340px|פסגת קויטובוס, קניה
**הר אלגון** (באנגלית: **Mount Elgon**) הוא הר געש כבוי בגבול אוגנדה וקניה, מצפון לקיסומו, ממערב לקיטלה וממזרח למבאלה.
ההר הוא הר הגעש הגדול והקדום ביותר באפריקה ומשתרע על שטח של 3,500 קמ"ר. הר הגעש מהווה חלק מהשבר הסורי-אפריקני והקלדרה שלו היא הקלדרה השלמה הגדולה ביותר בעולם.

## גאולוגיה
אדמת ההר היא קרקע לטריטית והוא מתנקז למספר נהרות. הגדולים ביניהם הם נהר סואם הנשפך לאגם טורקנה ונהר נזויה הנשפך לאגם ויקטוריה. בצידו הדרומי של ההר קיימת רשת מערות אשר המוכרת ביותר ביניהן היא מערת קיטום שרוחבה 60 מטרים והיא חודרת 200 מטרים לעומק ההר.

להר חמש פסגות עיקריות:
* ווגגאי (Wagagai) באוגנדה (4,321 מטרים).
* סודק (Sudek) בקניה (4,302 מטרים).
* קויטובוס (Koitobos), עמוד בזלת המגיע לגובה 4,222 מטרים בצד האוגנדי של ההר.
* מוביי (Mubiyi) המתנשאת לגובה 4,211 מטרים.
* מסבה (Masaba) המתנשאת לגובה 4,161 מטרים.

## אטימולוגיה
ההר נקרא על שם שבט האלגיו (Elgeyo) שחי בעבר במערות הגדולות בצידו הדרומי.
שבט המסאי קרא להר "אל דויניו אילגון" ("Ol Doinyo Ilgoon") שפירושו הר השַד. מספר שבטים בצד האוגנדי מכנים את ההר על פי אחת מפסגותיו בשם מסבה.

## היסטוריה
האירופיים הראשונים שהעפלתם לפסגות הר אלגון מתועדת היו פ. ג'קסון, א. ג'דג' וג'. מרטין, שטיפסו לפסגת סודק בשנת 1890. בשנת 1896 היה צ'ארלס ויליאם הובלי האירופי הראשון שהקיף את ההר. קמונקה וסטיגלר היו הראשונים שהעפילו לפסגות ווגגאי וקויטובוס בשנת 1911.

## קבוצות אתניות
שלושה שבטים חיים על ההר - הבאגיסו, הסאביני והאוגיאק.

הבאגיסו והסאביני הם שבטי חקלאים. הבאגיסו מלים את בניהם בטקס שנערך כל שנה שנייה. הסאביני מקיימים טקס דומה אך משחיתים את איבר המין של בנות השבט.

הבאגיסו נקראים גם בשם באמסבה ומאמינים שהר אלגון הוא התגלמות אביהם הקדמון, מסבה.
האוגיאק היו בעבר שבט ציידים ולקטי דבש. היום יושבים מרבית בני השבט ביישובי קבע, חלקם מרצונם וחלקם על ידי הממשלה.

## קישורים חיצוניים

* 

אלגון
אלגון
קטגוריה:קניה: גאוגרפיה
צמח אטלס

**צמח אטלס: הישיבה** (ביידיש: **צמח אטלאס: די ישיבה**; חלקו השני נקרא בעברית **מלחמת היצר**) הוא רומן היסטורי מאת הסופר חיים גראדה, המתאר את הווי חיי היהודים בליטא ובישיבותיה במחצית הראשונה של המאה העשרים.

הספר מתאר את קורותיה של דמות ספרותית בשם צמח אטלס, צעיר יהודי בן העיר לומז'ה, שהתחנך בישיבות נובהרדוק אשר יישמו באופן קיצוני את תורת המוסר של הרב ישראל מסלנט. לימים נעשה ראש ישיבה בעיירה וולקניק, והוא מתייחס לישיבתו ולבני עירו תוך יישום קפדני של דרך מוסרית זאת. הספר נוגע בנקודות מרכזיות של עולם המושגים הישיבתי: למדנות, מוסר, מלחמת היצר והמתח בין בחורי הישיבה ל'בעלי בתים'. העלילה מקיפה חוגים שונים של יהודי ליטא ורצופה תיאורי הווי של חיי היהודים בליטא, תוך התמודדות עם קשיי הפרנסה, מחלוקות ציבוריות על נושאים של השפעה ומעמד.

לצדו של הגיבור הראשי, מתוארת בהרחבה דמותו של ה"מחזה אברהם", המבוססת על דמותו של הרב אברהם ישעיהו קרליץ, בעל ה"חזון איש". גראדה, שהכיר היטב את החזון איש ולמד עמו, מתארו בספר כדמות אידיאלית של איש תורה ומוסר, בעל שאר רוח, שהכריזמה וההשפעה שלו נובעות מאישיותו השקטה והצנועה.

הספר נכתב במקורו ביידיש ויצא לאור בלוס אנג'לס ב-1967. חלקו השני יצא בניו יורק ב-1968. היצירה תורגמה לעברית על ידי א"ד שפיר, ויצאה לאור בשנת 1968 בהוצאת עם עובד. חלקו השני של הספר יצא בעברית בשנת 1971 תחת השם **מלחמת היצר**, במהדורה הקטנה בכריכה רכה המכילה את חלקים א-ב בלבד (192 עמודים), ובמהדורה גדולה בכריכה קשה המכילה גם חלקים נוספים ג-ד (424 עמודים סה"כ).

הספר זכה בפרס האקדמיה האמריקנית למדעי היהדות.

קטגוריה:יהדות ליטא
קטגוריה:נובהרדוק (תנועת המוסר)
קטגוריה:תנועת המוסר: ספרות
קטגוריה:ספרות יידיש
קטגוריה:ספרי 1967
קטגוריה:ישיבות בתרבות ובאמנות
קטגוריה:רומנים היסטוריים
קטגוריה:ספרי ספריה לעם
קטגוריה:החזון איש
רב חלקיה בר טובי

**רב חלקיה בר טובי** היה אמורא בבלי בדור השני (המאה ה-3). מאמריו בתלמוד הבבלי מועטים, רובם ככולם בענייני הלכה. הוזכר פעם אחת בתלמוד הירושלמי. שימש כדיין לצד רב הונא וחייא בר רב.

כנראה היה מתלמידי רב, שכן הוא נמצא בחברת תלמידיו.

לא ידוע דבר על מקומו ומשפחתו, אם כי יש המשערים שרב מניומי בר חלקיה היה בנו.

מסופר שהיה עובד אדמה, והייתה לו שיטה מיוחדת להפיק תבואה משובחת: היה זורע בכל שנה רק מחצית מחלקתו, ואת המחצית השנייה היה חורש.

## ממאמריו
*התלמוד אוסר לשתות מים ששהו בלי כיסוי ללא השגחה, מחשש שמא בא נחש והטיל בהם את ארסו. רב חלקיה בר טובי פסק שאם אדם ישן ליד מים מגולים אין חשש גילוי, מאחר ש"אימת ישן עליהם" (=הנחשים מפחדים גם מאנשים ישנים). התלמוד הבבלי קובע שאין הלכה כדבריו.

*מסופר עליו שישב עם חכמים נוספים (רב מניומי בר חלקיה ורב הונא בר חייא) וסיפרו על מעשי צדקתם של אנשי "כפר סכניא של מצרים". לאחר מכן תהו מדוע אם כן חרב מקום זה, והשיבו שהם לא התאבלו על חורבן ירושלים.

## קישורים חיצוניים

* 

## הערות שוליים

חלקיה בר טובי
קטגוריה:תלמידי רב
האלפים העליונים

**האלפים העליונים** (בצרפתית: **Hautes-Alpes**, באוקסיטנית: **Auts Aups**) הוא מחוז בצרפת בחבל פרובאנס-אלפ-קוט ד'אזור. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. מחוז האלפים העליונים גובל באיטליה ממזרח וכן במחוזות האלפים של פרובאנס עילית, דרום, איזר וסבואה. בירת המחוז היא העיר גאפ. המחוז מאופיין בהרים גבוהים: הגובה הממוצע של המחוז הוא מעל ל-1000 מטר, והנקודה הגבוהה ביותר בו בגובה של למעלה מ-4000 מטר.

## קישורים חיצוניים

* 

* אתר המועצה הכללית

קטגוריה:ערכים שבהם תבנית בריטניקה אינה מתאימה
קטגוריה:פרובאנס-אלפ-קוט ד'אזור: מחוזות
אלייה (מחוז)

**אלייה** (בצרפתית: **Allier**, באוקסיטנית: **Alèir**) הוא מחוז בצרפת בחבל אוברן-רון-אלפ, הנמצא במרכז צרפת המטרופולינית ונקרא על שם הנהר אלייה. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. המחוז מוקף במחוזות שר, נייוור, סון ולואר, לואר, פוי-דה-דום וקרז ובירתו היא העיר מולן. העיר וישי שנמצאת במחוז נודעה כבירת צרפת של וישי בתקופת מלחמת העולם השנייה.

## קישורים חיצוניים

* 

* אתר הנציבות הרשמי
* אתר המועצה הכללית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוברן
קטגוריה:אוברן-רון-אלפ: מחוזות
אן (פיקרדי)

**אן** (בצרפתית: **Aisne**) הוא מחוז בצפון צרפת בחבל או-דה-פראנס (עד תום 2015 השתייך לחבל פיקרדי). הוא נקרא על שם נהר אן. המחוז הוקם ב-1790 והוא אחד מ-83 המחוזות המקוריים שנוצרו לאחר המהפכה הצרפתית. המחוז גובל ביער הארדנים ובבלגיה בצפון מזרח, ובירתו היא העיר לאן.

## קישורים חיצוניים

* 

* אתר הנציבות הרשמי
* אתר המועצה הכללית

קטגוריה:ערכים שבהם תבנית בריטניקה אינה מתאימה
קטגוריה:פיקרדי
קטגוריה:או-דה-פראנס: מחוזות
אן (אוברן-רון-אלפ)

**אֵן** (בצרפתית: **Ain**, בארפיטן: **En**) הוא מחוז במזרח צרפת בחבל אוברן-רון-אלפ, הנקרא על שם נהר אן, ובירתו היא העיר בור-אן-ברס.

## קישורים חיצוניים

* 

* אתר הנציבות הרשמי
* אתר המועצה הכללית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רון-אלפ
קטגוריה:אוברן-רון-אלפ: מחוזות
בקבוק חם

ממוזער|בקבוק חם
**בקבוק חם** הוא מכל ממולא מים חמים ופקוק, המיועד לחימום במיטה או לחימום איבר גוף מסוים.

בעבר השתמשו במדינות קרות ב"מחממי מיטה", מכלים שצורתם דמוית מחבת, ממולאים בשרידי פחם מהאח, שהושמו במיטה תחת השמיכות כדי לחממה מראש, לפני שנכנסו אליה. וכן נעשה שימוש בבעלי חיים מבויתים (כגון חתולים, כלבים, תרנגולות) לשם ניצול חום גופם לחימום, בעיקר של כפות הרגליים.

גרסאות מוקדמות של בקבוק חם ידועות מהמאה ה-16. למכלים ממולאי מים היה יתרון על פני מחממי המיטה הממולאים פחם – ניתן היה להשאירם במיטה גם בעת ששכבו בה. הבקבוקים החמים שקדמו להמצאת הגומי היו עשויים מגוון חומרים כגון אבץ, נחושת, זכוכית, חרס ועץ. בקבוקים אלו הוכנסו לרוב למעטפת בד רכה, כדי למנוע כוויות.

בקבוקים חמים בני-ימינו עשויים גומי או חומרים דומים, בעיצוב שהפטנט שלו הומצא בידי הממציא הקרואטי אדוארד פנקלה (Eduard Penkala). כיום הם לרוב מצופים אריג, לעיתים מעוצבים בעיצוב חדשני. בין השאר קיימים עיצובים המיועדים לילדים, בדמות בובות פרווה.

במאה ה-20 השימוש בבקבוקים חמים הלך ופחת, הן בשל חימום טוב יותר של הבתים והן בשל אמצעים מודרניים יותר לחימום המיטה כגון סדין חשמלי. למרות זאת הוא עדיין אופנתי במקומות מסוימים, בהם הממלכה המאוחדת וצ'ילה וכן במדינות מתפתחות ובאזורים כפריים.

במאה ה-21 ישנם החוזרים להשתמש בו מנימוקים של איכות הסביבה וחיסכון בחשמל, למשל ביפן. תחליפים מודרניים לבקבוק חם הם כריות חימום, הניתנות לחימום בתנור מיקרוגל ונחשבות בטיחותיות יותר.

שימוש נוסף של בקבוקים חמים הוא לחימום מקומי של איברי גוף למטרות רפואיות כגון הקלת כאבי שרירים ומפרקים. ברפואה העממית בקבוק חם מקובל כ"תרופת סבתא" למגוון תסמינים – כאבי בטן, כאבי וסת ותסמונת קדם וסתית, הצטננות, שפעת, כאבי גב בהריון, צירי לידה, שרירים מכווצים ("תפוסים"). התוויות דומות ניתנות גם ברפואה הסינית.

גם לשימושים הרפואיים קיימים כיום תחליפים כגון פד חימום.

בהלכה נדונה שאלת השימוש בבקבוק חם בשבת, שכן הוא עלול לגרום חילול שבת עקב ביצוע מלאכות האסורות בשבת: אם ישפך עלול לגרום לסחיטת הבגד – ביצוע מלאכת מלבן; אם נשארו בדפנותיו מים קרים והוא ממולא במים חמים תיגרם מלאכת מבשל.

## גלריה

קובץ:Wärmflaschealt1.jpg|"בקבוק" מים חמים ממתכת, 1925
קובץ:Chauffe-lit.JPG|מחמם מיטה, נועד למילוי בפחם


## קישורים חיצוניים

* צילום בקבוק חם ישן, עם נרתיק בד, באתר אוניברסיטת Dundee, סקוטלנד

## הערות שוליים

קטגוריה:כלי מיטה
קטגוריה:ציוד רפואי
קטגוריה:חימום
חם
פליקס השני

**פליקס השני** היה אנטי אפיפיור שנבחר כאפיפיור בשנת 355 לאחר שהקיסר הרומאי קונסטנטיוס השני גירש את האפיפיור המכהן ליבריוס לאחר שזה סירב לגנות את אתנסיוס מאלכסנדריה.

במאי 357 בעת ביקורו של הקיסר ברומא, תבעו ממנו פשוטי העם להשיב את ליבריוס. הקיסר הציע כי פליקס וליבריוס יעמדו יחד בראש הכנסייה, אולם עם שובו של ליבריוס, פליקס אולץ בכוח לפרוש לפורטו, הסמוכה לרומא. פליקס ניסה לשוב ולעמוד בראש הכנסייה אולם לא צלח, ומת זמן קצר לאחר מכן ב-22 בנובמבר 365.

לימים אירע בלבול בין פליקס השני, לבין קדוש נוצרי מהתקופה הרומית שנקרא בשם "פליקס" ולכן הופיע ברשימת האפיפיורים אפיפיור בשם "פליקס השני", דבר שהביא לכך שבשנת 483 נבחר לכהותו אפיפיור בשם זה שזכה לתואר "פליקס השלישי" ולימים נבחר אפיפיור נוסף שזכה לתואר "פליקס הרביעי", אף שבפועל פליקס השני נחשב לאנטי-אפיפיור, והוא אינו מופיע ברשימת האפיפיורים הרשמית כיום (כך שאין בה אפיפיור בשם "פליקס השני").

## קישורים חיצוניים

* המאבק בין ליבריוס ופליקס 
* 

קטגוריה:אנטי-אפיפיורים
קטגוריה:נפטרים ב-365
כלי מעבדה

**כלי מעבדה ** הוא שם כולל למספר רב של כלים, שיוצרו על מנת לשמש במעבדות. כלי מעבדה הם דוגמה טובה לייצור לפי צורך: כלי מעבדה רבים, כדוגמת האביק, יוצרו מכיוון שנוצר צורך לעצב כלים בעלי צורה מיוחדת, בעלי ברזים, שפה או מבנה מיוחד. בעבר, היו קיימים במכוני המחקר ובאוניברסיטאות בתי חרושת לזכוכית שיצרו כלים דרושים לפי הזמנה. כיום, מרבית כלי הזכוכית הם חד פעמיים ומוזמנים מיצרנים המייצרים כלים לפי מפרט מיוחד. בכלי מעבדה ניתן לכלול כלים כדוגמת משפך מפריד, מכשור מכני כדוגמת מבער בונזן ומיכשור חשמלי ודיגיטלי כדוגמת מיקרוסקופ ומד pH. כלי מעבדה משמשים כאמצעים לביצוע ניסוי, לביצוע מדידה או לאיסוף נתונים.

## קישורים חיצוניים

*
מאט ווגל

**מתיו היינס "מאט" ווגל** (באנגלית: **Matthew Haynes "Matt" Vogel**; נולד ב-3 ביוני 1957), הוא שחיין עבר אמריקאי, אלוף אולימפי ושיאן עולם שהתמחה בסגנון פרפר.

## ביוגרפיה
ווגל נולד בפורט ויין, אינדיאנה. הוא התאמן תחת הדרכתו של גלן האמר. בשנת 1975 עבר להתאמן באוניברסיטת טנסי תחת הדרכתו של ריי בסארד. 

ווגל הצליח להתברג לנבחרת האמריקאית לאולימפיאדת מונטריאול (1976) לאחר שסיים במבחנים במקום השלישי בלבד. במשחקים עצמם הוא זכה בשתי מדליות זהב, במשחה ל-100 מטר פרפר בתוצאה של 54.35 שניות, לפני חבריו לנבחרת ג'ו בוטם (54.50 שניות) וגארי הול (54.65 שניות) ובמשחה שליחים 4x100 מטר מעורב ביחד עם ג'ון נייבר, ג'ון הנקן וג'ים מונטגומרי, בשיא עולם חדש של 3:42.22 דקות, לפני קנדה (3:45.94 דקות) ומערב גרמניה (3:47.49 דקות). הזמן שקבע בסגנון הפרפר בזינוק שליחים היה 54.26 שניות, המהיר בתחרות.

הוא בוגר אוניברסיטת טנסי ומאמן שחייה בעיר הולדתו.

## השגים ותארים
*בשנת 1996 זכה ווגל להיכלל בהיכל התהילה הבינלאומי של השחייה.https://web.archive.org/web/20120212221653/http://www.ishof.org/Honorees/96/96mvogel.html

## קישורים חיצוניים

* מאט ווגל, באתר *Sports123* 

קטגוריה:שחייני פרפר
קטגוריה:אמריקאים ילידי אינדיאנה
קטגוריה:פורט ויין (אינדיאנה): אישים
קטגוריה:שחיינים באולימפיאדת מונטריאול (1976)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת טנסי
קטגוריה:אינדיאנה: שחיינים
קטגוריה:אמריקאים שנולדו ב-1957
קצביה

הכפר **קצביה**, או בשמו המלא **קצביה א-ג'דידה** (בערבית: **ﻗﺼﺒﻴﻪ ﺍﻠﺠﺪﻳﺪه**, "קצביה החדשה"), הוא כפר סורי נטוש במרכז רמת הגולן, כשלושה קילומטרים ממזרח לקצרין, סמוך לצומת קצרין (צומת קצביה). שמו נגזר מהמילה ﻗﺼﺒ (קצב) שמשמעה בערבית קנה, והתוספת "ג'דידה" מבדילה אותו מהכפר הסמוך קצביה, שנמצא מדרום-מערב לו.

ממזרח לכפר, מעבר לכביש 87, נמצא מעיין סלוקיה, המעיין שממנו שואבת חברת "מי עדן" את המים למוצריה. 

בין בתיה של קצביה הישנה נמצאו שרידים של בית כנסת קדום, בהם משקוף אבן שעליו תבליט בדמות חיוויאי האוחז נחש במקורו, ומנורה בעלת 11 קנים חרוטה באבן. מקומו של בית הכנסת אינו ידוע. 

שני הכפרים ננטשו במהלך התקדמות צה"ל וכיבוש הגולן במלחמת ששת הימים.

## לקריאה נוספת
* זאב וילנאי, **גולן וחרמון**, הוצאת המקור, 1970.

## קישורים חיצוניים

קטגוריה:יישובים סוריים נטושים ברמת הגולן
אלכסנדר קוושנייבסקי

**אלכסנדר קְוַושְנְיֶיבְסקי** (; נולד ב-15 בנובמבר 1954) הוא פוליטיקאי פולני אשר כיהן כנשיא פולין בשנים 1995 עד 2005.

קוושנייבסקי נולד בביאלוגארד. בתקופת הרפובליקה העממית הפולנית היה פעיל באיחוד הסוציאליסטי של פולין, ובשנות ה-80 שימש כשר הספורט של פולין. לאחר נפילת הקומוניזם הוא הפך לראש מפלגת השמאל SdRP (בפולנית Socjaldemokracja Rzeczypospolitej Polskiej), הממשיכה של מפלגת הפועלים הפולנית המאוחדת ששלטה בפולין הקומוניסטית.

הוא נבחר לנשיא פולין בשנת 1995 בבחירות דמוקרטיות, לאחר שהביס את לך ואלנסה, הנשיא הקודם. הוא כיהן בתפקידו זה עד שנת 2005.

## קישורים חיצוניים

* 
* 

קטגוריה:נשיאי פולין
קטגוריה:עיתונאים פולנים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר הוורד הלבן של פינלנד
קטגוריה:מסדר האמבט: אבירים וגבירות הצלב הגדול
קטגוריה:אבירי מסדר העיט הלבן
קטגוריה:מעוטרי אות לגיון הכבוד
קטגוריה:מעוטרי המסדר האולימפי
קטגוריה:מסדר כוכב רומניה
קטגוריה:מעוטרי מסדר ההצטיינות של הרפובליקה של איטליה
קטגוריה:מקבלי עיטור מסדר הצלב הדרומי
קטגוריה:מעוטרי אות האריה הלבן
קטגוריה:פולנים שנולדו ב-1954
פליקס השלישי

**פליקס השלישי** (בלטינית: **Felix III**; מת ב-1 במרץ 492), ירש את סימפליקיוס על כס האפיפיור ב-13 במרץ 483 וכיהן במשרה עד מותו.
## חייו
פליקס נולד למשפחה סנאטורית-רומאית, וכנראה היה בנו של כומר. הוא התחתן והתאלמן לפני מינויו לאפיפיור. נולדו לו שני בנים, ודרך בנו גורדיאנוס הוא נחשב סבא רבא-רבא של האפיפיור גרגוריוס הראשון, וכנראה בעל קשר משפחתי לאפיפיור אגאפטוס הראשון.

פעולתו המרכזית הייתה נידויו ב-484 של אקאקיוס, פטריארך קונסטנטינופול, אחרי שזה פרסם עם הקיסר זנון את ה"הנוטיקון", ממנו השתמעה הדוקטרינה המונופיזיטית, לפיה לאל טבע אחד (ולא טבע כפול, דיופיזיטי). התפישה המונופיזיטית נדחתה על ידי ועידת כלקדון, ותמיכתו של זנון בפטריארך קונסטנטינופול חיזקה את תביעתו (ותביעת פטריארכי אנטיוכיה ואלכסנדריה) למעמד שווה לזה של האפיפיור. נידויו של פטריארך קונסטנטינופול חולל את הקרע האקאקי שנמשך 35 שנים.

הוועידה הלטרנית בראשות פליקס, במרץ 487, קבעה את התנאים לקבלתם מחדש אל שורות הכנסייה של אנשי הכנסייה באפריקה, שהוטבלו מחדש לנצרות אריאנית בלחץ הוונדלים, וביקשו לחזור אל הקתוליות.

## קישורים חיצוניים

* 

קטגוריה:אפיפיורים בימי הביניים
קטגוריה:אפיפיורים איטלקים
קטגוריה:אפיפיורים במאה ה-5
קטגוריה:נפטרים ב-492
גונאר לארסון

[ממוזער|220px|שמאל|אבן לכבודו של גונאר לארסון בשדרת הכוכבים ב[מאלמה]]
**קארל גונאר לארסון** (באנגלית: **Karl Gunnar Larsson**; נולד ב-12 במאי 1951) הוא שחיין עבר שוודי, אלוף אולימפי, אלוף עולם, אלוף אירופה ושיאן עולם שהתמחה בסגנון מעורב אישי.

## ביוגרפיה
לארסון נולד במאלמה. הוא התאמן תחת הדרכתו של לארס-אריק פולסון ותחת הדרכתו של דון גמבריל בלונג ביץ'.

באולימפיאדת מקסיקו סיטי (1968) סיים לארסון במקום 31 במשחה ל-200 מטר חופשי בתוצאה של 2:04.9 דקות, במקום 12 במשחה ל-400 מטר חופשי בתוצאה של 4:25.0 דקות, במקום 11 במשחה ל-1500 מטר חופשי בתוצאה של 17:57.0 דקות, במקום 11 במשחה שליחים 4x100 מטר חופשי בתוצאה של 3:43.9 דקות ובמקום שמיני במשחה שליחים 4x200 מטר חופשי בתוצאה של 8:12.1 דקות, בשלב המוקדמות הרביעייה השוודית קבעה תוצאה של 8:10.9 דקות.

### שיאן עולם
באליפות אירופה בשחייה שנערכה בברצלונה, ספרד בשנת 1970 זכה לארסון ב-4 מדליות, מהן 3 זהב. מדליות זהב במשחה ל-400 מטר חופשי בשיא עולם חדש של 4:02.6 דקות, במשחה ל-200 מטר מעורב אישי בשיא עולם חדש נוסף של 2:09.3 דקות ובמשחה ל-400 מטר מעורב אישי בתוצאה של 4:36.2 דקות ומדליית כסף במשחה ל-200 מטר חופשי בתוצאה של 1:55.7 דקות. בנוסף, הוא סיים במקום רביעי במשחה שליחים 4x200 מטר חופשי בתוצאה של 7:57.7 דקות.

### אלוף אולימפי
באולימפיאדת מינכן (1972) זכה לארסון בשתי מדליות זהב במשחה ל-200 מטר מעורב אישי בשיא עולם חדש של 2:07.17 דקות, לפני שלושה שחיינים מארצות הברית, טים מקי (2:08.37 דקות) סטיב פורניס (2:08.45 דקות) וגארי הול סניור (2:08.49 דקות) ובמשחה ל-400 מטר מעורב אישי בשיא אולימפי חדש של 4:31.98 דקות לפני מקי שקבע תוצאה זהה ואנדראש הרגיטאי מהונגריה (4:32.70 דקות). בנוסף, הוא סיים במקום רביעי במשחה שליחים 4x200 מטר חופשי בתוצאה של 7:47.37 דקות, במקום 13 במשחה ל-400 מטר חופשי בתוצאה של 4:09.88 דקות ובמקום 14 במשחה שליחים 4x100 מטר מעורב בתוצאה של 4:06.67 דקות, הוא שחה את סגנון החזה.

### אלוף עולם
באליפות העולם בשחייה שנערכה בבלגרד, לשעבר יוגוסלביה בשנת 1973 זכה לארסון במדליית זהב במשחה ל-200 מטר מעורב אישי בתוצאה של 2:08.36 דקות, לפני סטן קרפר מארצות הברית (2:08.43 דקות) ודייוויד וילקי מבריטניה (2:08.84 דקות). בנוסף, הוא סיים במקום חמישי במשחה שליחים 4x200 מטר חופשי בתוצאה של 7:45.58 דקות.

## השגים ותארים
*בשנת 1979 זכה לארסון להיכלל בהיכל התהילה הבינלאומי של השחייה.https://web.archive.org/web/20101124072537/http://ishof.org/honorees/79/79glarsson.html

## ראו גם

*התפתחות שיא העולם במשחה ל-200 מטר מעורב אישי (ויקיפדיה האנגלית)
*התפתחות שיא העולם במשחה ל-400 מטר חופשי (ויקיפדיה האנגלית)

## קישורים חיצוניים

* גונאר לארסון , באתר *Sports123* 

קטגוריה:אלופי עולם בשחייה
קטגוריה:שחייני מעורב אישי
קטגוריה:שחייני חופשי
קטגוריה:שחייני חזה
קטגוריה:שחיינים באולימפיאדת מינכן (1972)
קטגוריה:אלופים אולימפיים שוודים: שחייה
קטגוריה:שיאני עולם שוודים: שחייה
קטגוריה:שוודים שנולדו ב-1951
מגוואטי סוקרנופוטרי

**מגוואטי סוקרנופוטרי** (באינדונזית **Diah Permata Megawati Setiawati Sukarnoputri** ) (נולדה ב-23 בינואר 1947) היא פוליטיקאית אינדונזית ומנהיגת האופוזיציה כראש מפלגת PDI-P.

מגוואטי היא בתו של סוקרנו, נשיאה הראשון של אינדונזיה. בשנת 1999 התמודדה על נשיאות אינדונזיה מטעם המפלגה הדמוקרטית, אולם הפסידה בבחירות, בין השאר, בגלל התנגדות גורמים איסלמיים לכך שבראש המדינה תעמוד אישה. בבחירות זכתה מפלגתה ל-396 מושבים בפרלמנט והיא נבחרה לסגנית הנשיא. שימשה כסגנית נשיא אינדונזיה בשנים 1999–2001 תחת מנהיגותו של הנשיא עבד א-רחמן וחיד. כשהודח וחיד על ידי הפרלמנט ב-23 ביולי 2001, מונתה מגוואטי לנשיאת אינדונזיה במקומו. מיד לאחר הבחירות מינתה לסגנה את מנהיג המפלגה המוסלמית, כדי למנוע התנגדות לכהונתה על רקע היותה אישה.

היא כיהנה כנשיאה עד ל-20 באוקטובר 2004 והייתה האישה הראשונה שכיהנה בתפקיד זה במדינה. היא הפסידה את הנשיאות לסוסיליו באמבאנג יודהויונו ב-2004 ולאחר מכן ב-2009. ב-2004 היא דורגה כאישה ה-8 ברשימת מאה הנשים החזקות בעולם של מגזין פורבס.

בעלה השלישי של מגוואטי הוא תופיק כיאמס.

## קישורים חיצוניים
* 

* 

## הערות שוליים

קטגוריה:נשיאי אינדונזיה
קטגוריה:סגני נשיאים
קטגוריה:נשיאות
קטגוריה:מעוטרי עיטור הידידות (רוסיה)
קטגוריה:ילידות 1947
קטגוריה:אינדונזים שנולדו במאה ה-20
אילן שושן

**אילן שושן** (נולד ב-3 בפברואר 1966) הוא במאי, מפיק, תסריטאי ושחקן ישראלי.

## ביוגרפיה
### נעוריו ותחילת דרכו
שושן נולד, גדל והתחנך באשדוד. בעזרת מצלמת סופר שמונה שקיבל כמתנה לבר המצווה צילם את סרטיו הראשונים. את לימודי התיכון סיים בקיבוץ שפיים בשרון שם גם צילם סרטים עבור הקיבוץ.

את שירותו הצבאי עשה ב"יחידת ההסרטה" של חיל החינוך, שם ביים בין היתר סרטי הסברה לצה"ל תחת מפקדו מנשה סמירה (לימים מנכ"ל הרשות השנייה לטלוויזיה ולרדיו). בסיום שירותו הצבאי החל שושן לעבוד בתעשיית הקולנוע הישראלי כעוזר במאי בסרטים שונים, ביניהם "נישואין פיקטיביים" (1988) ו"המיועד" (1989).

בשנת 1992 החל ללמוד קולנוע בבית הספר סם שפיגל לקולנוע ולטלוויזיה.

### הקריירה הטלוויזיונית
בסיום לימודיו הצטרף שושן למתב, טלוויזיה בכבלים ושם הפיק בתחילה מגוון תוכניות טלוויזיה, בהן "אורי גלר בשידור חי" עם המנחים מיקי חיימוביץ' ויאיר לפיד, "טורפדו עם וילוז'ני" ותוכנית בידור שבועית "חיוך מעוך".

בהמשך עבר שושן ממתב לערוץ 2 עם סרטו "בין שמיים למים" אשר שודר ברשת. ב-1994 ביים את תוכנית ההומור "נפלו על הראש" בערוץ 2.

בשנים 1994–1997 שיחק בתפקיד משנה בסדרה "בת ים ניו יורק" בה גילם את דמותו של משה זליאט, בן למשפחה ממוצא עיראקי מבת ים שעושה חיל בעסקי הסרטים בניו יורק. בנוסף למשחקו בסדרה, ביים שושן את אחד מפרקי הסדרה.

בשנת 2000 ביים שושן את המיני-סדרה "היעלמות" אשר שודרה בפריים טיים בערוץ 2.

בשנת 2003 ביים שושן תוכנית לפעוטות "ביחד" ששודרה בערוץ בייבי שהיא תוכנית המייעצת להורים כיצד לנצל את הזמן אותו הם מבלים בביצוע פעולות יומיומיות עם ילדיהם ללימוד מושגים ראשונים ולבילוי זמן איכות ביחד.

בשנת 2008 צילם את הסרט התיעודי "ענבל עמרם אינה עונה", לזכרה של ענבל עמרם שנרצחה ב-4 במרץ 2006.

בשנת 2009 צילם סרט תיעודי על דודו טופז אשר עקב אחר טופז בחודשים האחרונים לפני שנעצר. לאחר התאבדותו של טופז שודרו בחדשות ערוץ 2 חלקים נבחרים מהסרט.

כמו כן שושן ביים גם פרסומות בהן: קמפיין של 12 פרסומות לדיזל, פרסומת לטלבנק דיסקונט מבנק דיסקונט, איקס מיקס תנובה עבור חברת תנובה וקלאב הוטל. שושן עצמו הופיע בתפקיד ראשי בפרסומת לטלבנק דיסקונט ב-1996, ובפרסומות של "איקס מיקס תנובה" ב-2000.

לאורך השנים צילם שושן גם עשרות וידאו קליפים לתעשיית המוזיקה הישראלית.

### חיים אישיים
ב-2002 נישא לזוהרה בירס.

## פילמוגרפיה (רשימה חלקית)
* דודו טופז דוקומנטרי (2010) במאי
* ענבל עמרם אינה עונה (2008), במאי
* מי גנב את האוטו שלי (2008), במאי
* המזימה (2006), במאי
* אורחים זרים (2004), במאי
* ביחד (2003), במאי
* אנשי הרייטינג (2001), במאי
* השרוף (2000), במאי
* היעלמות (2000), במאי
* ענת אלימלך - הסיפור האמיתי (1998), במאי
* בת ים - ניו יורק (1994 - 1997), שחקן
* נפלו על הראש (1994), במאי

## קישורים חיצוניים

* קטע מסרטו של אילן שושן  חדשות 2, 20 באוגוסט 2010

## הערות שוליים

קטגוריה:מפיקים ישראלים
קטגוריה:תסריטאים ישראלים
קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:בוגרי בית החינוך המשותף חוף השרון
קטגוריה:בוגרי בית הספר סם שפיגל לקולנוע ולטלוויזיה
קטגוריה:שחקני קולנוע וטלוויזיה ישראלים
קטגוריה:אשדוד: אישים
קטגוריה:ישראלים שנולדו ב-1966
קאנדה

[שמאל|ממוזער|250px|שלט בקאנדה וב[אנגלית]]
**קאנדה** (, באנגלית: **Kannada**) היא שפה ממשפחת השפות הדראווידיות. מדוברת במדינת קרנאטקה שבדרום הודו, והיא אחת משתי השפות הרשמיות במדינה זו (השנייה היא אנגלית). מספר הדוברים מוערך בכ-38 מיליון.

## דקדוק
סדר המילים בתחביר הוא נושא-מושא-נשוא, שהוא התחביר הנפוץ בשפות דראווידיות. בקאנדה שלושה מינים (זכר, נקבה, סתמי או נפוץ) ושני מספרים (יחיד ורבים).
שמות עצם מסווגים לפי "אנושי" ו"לא-אנושי", כמו בשפות דראווידיות אחרות. שמות העצם האנושיים מסווגים לזכר ונקבה, ואילו שמות העצם הלא-אנושיים מסווגים כחסרי מין.

הכתב מכיל 49 אותיות פונטיות.

## קישורים חיצוניים
* 

קטגוריה:שפות דראווידיות
קטגוריה:הודו: שפות
פרניק (מחוז)

**מחוז ([[אובלסט]]) פרניק** (בבולגרית: **Област Перник**) הוא אחד מ-28 מחוזות בולגריה השוכן במערב בולגריה, גובל בסרביה ועיר בירתו היא פרניק. במחוז 6 רשויות מקומיות ושטחו מהווה 2.16% משטח בולגריה.

## היסטוריה
תחילת ההתיישבות האנושית בשטחי המחוז מתוארכת לתקופת האבן החדשה והתיישבות מאורגנת של שבטים תראקים לתקופת הברונזה המאוחרת. במחוז פזורים שרידים ארכאולוגיים מהמאה ה-4 לפנה"ס, עידן הממלכה התראקית. האזור נתון היה לשליטת האימפריה הרומית מהמאה ה-1 לפנה"ס ועד המאה ה-4 ובהמשך עבר לחזקת האימפריה הביזנטית. במהלך המאה ה-7 נכבשו שטחי המחוז על ידי צבא האימפריה הבולגרית הראשונה. בכתבים מן המאה ה-9 מוזכר היישוב **פֶּרִינִיק** שאת הנגזרת של שמו נושא המחוז.

האזור נתון היה לשליטת האימפריה הבולגרית השנייה ובראשית המאה ה-14 נפל בידי ממלכת סרביה. במחצית השנייה של המאה ה-14 נכבש האזור על ידי צבא האימפריה העות'מאנית. במהלך המלחמה העות'מאנית-רוסית (1877–1878) נכבשו שטחי המחוז בידי צבא האימפריה הרוסית ולאחריה הפכו חלק משטחי נסיכות בולגריה, מתוקף סיכומי קונגרס ברלין.

בשנת 2021 בשטח המחוז התרחשה שרפת אוטובוס בה נספו 46 נוסעים.

## דמוגרפיה
אוכלוסיית המחוז מצויה במגמת קיטון בשל שיעור תמותה העולה על שיעור הילודה. שיעור הילודה עומד על 6% בממוצע לשנה ושיעור התמותה השנתי הממוצע עומד על 17%. בין 2001 ל-2009 קטנה אוכלוסיית המחוז ב-4.18%. מבחינת התמהיל האתני עולה ש-97.2% מהאוכלוסייה ממוצא בולגרי, 2.03% הם צוענים ו-0.1% הם טורקים.

## כלכלה
שטחי המחוז עשירים במרבצי פחם, עפרה, חרסית ואבן גיר המשמשים לתעשיות הבנייה והאנרגיה. במחוז כ-3,600 חברות ועסקים פרטיים. מחוז פרניק הוא מרכז תעשייתי ארצי ובו מפעלים לייצור פלדה, ציוד כרייה כבד ומכונות, חומרי בניין וטקסטיל. בשטחי המחוז עובר נתיבם של עורקי התחבורה מספר 4 ו-8 של נתיבי התעבורה הפאן-אירופיים.

## אקלים
בשטחי המחוז שורר אקלים ממוזג והטמפרטורה השנתית הממוצעת היא 10.3oc. כמות המשקעים השנתית הממוצעת עומדת על 600 מילימטרים.

## קישורים חיצוניים

* 

## הערות שוליים

פרניק
דב בער הכהן קוק

הרב **דב בער הכהן קוק** (9 בדצמבר 1871 – 6 במרץ 1950) היה רבה הראשון של עפולה וראש מכון הרי פישל, אחיו של הרב אברהם יצחק הכהן קוק, הרב הראשי לארץ ישראל. מצאצאיו הם הרב דב איסר הכהן קוק המקובל מטבריה, והרמטכ"ל ה-23 של צה"ל הרצי הלוי.

## ביוגרפיה
נולד בעיירה גריבה  שבמחוז דווינסק בלטביה בכ"ו בכסלו תרל"ב לפרל זלטא (לבית פלמן) ולרבי שלמה זלמן קוק. היה תלמידם של הרב ראובן הלוי מדננבורג, הרב מאיר שמחה הכהן מדווינסק והרב יוסף רוזין (הרוגוצ'ובר). כיהן ברבנות ברוסיה בערים קרוק ויליסבטגרד. בשנת תרפ"ה עלה לארץ ישראל והתמנה לרב המועצה המקומית עפולה.

יזם את בניית בית הכנסת הגדול בעפולה, שהיה מהגדולים שבבתי הכנסת בארץ ישראל.

נפטר בירושלים בי"ח באדר, תש"י ונקבר בבית העלמין סנהדריה.

## מכון הארי פישל

על פי בקשת אחיו, עיבד תוכנית להקמת בית מדרש לתלמוד, יצא בשליחות אחיו בעניין זה לארצות הברית שם נפגש עם הנדיב הארי פישל שהסכים לממן את ההוצאות הכרוכות במפעל זה. בסוף שנת 1932 נוסד בשכונת הבוכרים "מכון הארי פישל לדרישת התלמוד ומשפט התורה". הרב דב קוק ניהל את המכון והיה אחראי על הוצאת פרסומי המכון לאור.

עוד בחייו של אחיו, הרב אברהם יצחק, קיבץ יחד איתו קבוצת תלמידי חכמים במכון הארי פישל, וחיברו בירור הלכה למסכת ביצה, ואולם לאחר מכן פסקה הכתיבה ולא יצאו עוד מסכתות מפרי עטם.

## פעילות ציבורית
במאי 1926 הוקמה בעפולה מועצה מקומית, במקום הוועד הזמני שהיה קודם לכן. לפני הבחירות למועצה המקומית הייתה מחלוקת לגבי זכות הבחירה. התושבים בעלי הבתים רצו להתנות את זכות הבחירה בבעלות על קרקע. הפועלים שלא היו בעלי בתים משלהם טענו שזכותם לבחור גם הם. באותה תקופה נשלח מטעם המזרחי הרב דב קוק לכהן כרב המועצה המקומית החדשה. בהכרעתו ניתנה לפועלים זכות בחירה.

בשנת תרפ"ח הוקמה חברה בשם "עזרה" שמטרתה לחלק כספי תרומות לעולים החדשים. הוועד פרסם כרוז הקורא לציבור לתרום וברשימת חברי הוועד בכרוז מופיע הרב דב קוק בראש הרשימה.

## משפחתו
הרב דוב קוק נישא לרבקה (נפטרה בשנת ה'תשי"ג). ילדיהם:
*הרב רפאל קוק, רבה של טבריה
** מבניו: הרב שלמה קוק והרב שמחה הכהן קוק (רבני העיר רחובות); הרב אברהם יצחק קוק, ראש ישיבת מאור התלמוד, הרב נחום קוק (אביו של המקובל הטבריאני הרב דב איסר הכהן קוק)
*הלל קוק, מראשי האצ"ל, חבר הכנסת הראשונה מטעם תנועת החרות
* ד"ר סוניה מאירי
* ד"ר נחום קוק - מנתח ראשי בבית החולים האוניברסיטאי הדסה בירושלים
* בתיה כלאב, אשת הרב יעקב כלאב, ואמו של הרב אברהם יצחק כלאב
* נחמה, נישאה לרב בנימין ליפשיץ מדרום אפריקה
* ד"ר הרצל הכהן קוק
* צילה הלוי - נישאה לד"ר חיים שלום הלוי. נכדם הוא רב-אלוף הרצי הלוי, הרמטכ"ל ה-23 של צה"ל.

### אילן יוחסין

## לקריאה נוספת
* הרב משה צבי נריה, 'אחי הרב, הרב דב הכהן קוק', **ליקוטי הראי"ה**, כרך ג, ירושלים תשע"ה, עמ' 252–255.

## קישורים חיצוניים
* 'קוק, ר' דב ב"ר שלמה־זלמן הכהן', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 83 (, תמונה 1281).

## הערות שוליים

קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:יהודים הקבורים בבית הקברות סנהדריה
קטגוריה:יהודים לטבים
דב
קטגוריה:עפולה: רבנים ראשיים
קטגוריה:מכון אריאל
קטגוריה:ישראלים שנולדו ב-1871
קטגוריה:ישראלים שנפטרו ב-1950
התערוכה העולמית של פריז (1889)

שמאל|ממוזער|200px|גלריית המכונות
שמאל|ממוזער|200px|רכבת היריד
שמאל|ממוזער|200px|ילידי טיירה דל פואגו (פטגוניה הארגנטינאית), שהובאו לפריז על ידי יזם ציד הלווייתנים הבלגי מוריס מאטר לתערוכה.
**התערוכה העולמית** (בצרפתית: **l'Exposition universelle de Paris**) שהתקיימה בפריז בין 6 במאי ל-6 בנובמבר 1889 הייתה התערוכה העולמית הגדולה והחשובה ביותר שהתקיימה עד אז והגדולה ביותר שהתקיימה באירופה במאה ה-19, לכבודה הוקם מגדל אייפל. בתערוכה, שהתקיימה לכבוד חגיגות 100 שנה למהפכה הצרפתית ביקרו למעלה מ-6.3 מיליון מבקרים, כמחציתם צרפתים. התערוכה הציגה לראשונה לפני קהל רחב אמנות פלסטית ומוזיקה מדרום אמריקה והמזרח הרחוק וחשפה מגמות מודרניות באמנות כגון הסימבוליזם והפוסט-אימפרסיוניזם, אך ילידים אפריקאים הוצגו בה לקהל כשהם כלואים בגן חיות אנושי.

## התערוכה
שטח התערוכה היה כקילומטר מרובע שהשתרע על פני שאן דה מארס (אזור ששימש גם את התערוכה העולמית של פריז ב-1867 ואת התערוכה העולמית של פריז ב-1900), הטרוקדרו, גדות הסן וארמון האינווליד. 

כשער התערוכה שימש מגדל אייפל, שהקמתו טרם הסתיימה עם פתיחתה והמבקרים הורשו לעלות רק עד קומתו השנייה. 

בנוסף הוקם מבנה "גלריית המכונות" (*Galerie des machines*), ששימש להצגת המצאות וחידושים בתחום הטכנולוגיה. מבנה זה, באורך 111 מטרים, היה המבנה המקורה הארוך ביותר בעולם בשעתו. הקירוי נעשה על ידי סדרת גשרים מקבילים עשויי פלדה וברזל. המבנה פורק ב-1910, לאחר ששימש גם את תערוכת 1900.

למנגינת התערוכה נבחרה גלי הדנובה, שזכתה במקום הראשון מבין 116 מנגינות.

## אטרקציות מרכזיות
"הכפר הכושי" (*village nègre*) היה אחת האטרקציות המרכזיות של התערוכה. היה זה למעשה גן חיות לבני אדם, בו הוצגו כ-400 ילידים אפריקאים שהציגו את חייהם ה"אותנטיים" לעיני הקהל.

כמו כן משכו את עניין הציבור תומאס אלווה אדיסון, שהציג את תאורת החשמל ואת הפונוגרף, מופע המערב הפרוע של באפלו ביל עם הצלפית אנני אוקלי והאופרה "Esclarmonde" מאת ז'יל מאסנה, שהועלתה 50 פעם במסגרת התערוכה, על ידי האופרה-קומיק. הופעת הבכורה של האופרה הייתה ב-14 ביולי (יום הבסטיליה), שהיה האירוע המרכזי והגדול ביותר בימי התערוכה.

ארמאן פז'ו ושותפו הציגו בתערוכה תלת אופן, שהורכב בו מנוע קיטור.

הביקור בתערוכה השפיע על אמנים רבים שביקרו בה. המלחינים קלוד דביסי ואריק סאטי נחשפו בה לראשונה למוזיקת גאמלן מיאווה, פול גוגן הציג את ציוריו בשטח התערוכה ב-*[[:en:The_Volpini_Exhibition,_1889|Café Volpini]]*, במה שהיה לתערוכה הראשונה של הסימבוליזם בעיר ואדוורד מונק נחשף בתערוכה, לפי מספר סברות, למומיה פרואנית שהיוותה השראה לציורו הנודע הצעקה.

את באי התערוכה שירתה רכבת קטנה לאורך מסילה בת 3 קילומטרים.

## קישורים חיצוניים

* ההצגה הצרפתית הגדולה מאמר מהניו יורק טיימס, 19 במאי 1889 
* אוסף תמונות מהתערוכה גלריית האמנות הלאומית, וושינגטון 
* סרט על הביתן הסיני בתערוכה מתוך אתר יוטיוב
* אתר אדריכלי על התערוכה, אוניברסיטת מרילנד 
* על התערוכה באתר BnF

## הערות שוליים

קטגוריה:ערכים שבהם תבנית בריטניקה אינה מתאימה
1889
קטגוריה:1889
הר געש מורכב

שמאל|ממוזער|250px|חרוטי פקאיה
**הר געש מורכב** הוא הר געש מעורב המורכב מכמה חרוטים ומבנים געשיים. כל הר געש עשוי להיות מורכב מאחר שהוא נוצר באמצעות זרמי לבה חוזרים ונשנים, שכבות רבות של אפר געשי, כיפה געשית או חרוט געשי הולך וגדל. עם זאת, "הר געש מורכב" נקרא כך בשל המערכות המורכבות והמרובות היוצרות אותו ולא בשל הישנות התפרצויותיו. למעשה, כל הר געש המורכב מיותר מאשר צינור הזנה אחד יכול להיקרא הר געש מורכב.

אף שהרי געש מורכבים מהווים מבנים געשיים חריגים, הם נפוצים בעולם ונוצרו לאורך הזמן הגאולוגי. הרי געש כאלה עשויים לכלול כמה צינורות הזנה, כמה חרוטי אפר או שילוב של כמה מבנים געשיים.

## היווצרות
הרי געש מורכבים נוצרים כתוצאה משינויים בדפוסי ההתפרצות, מתזוזה של צינור ההזנה או מפריצתם של צינורות הזנה חדשים.

הר געש מורכב עשוי להיווצר כאשר הר געש שכבתי גדל ומכסה מבנים געשיים שנוצרו בהתפרצויות קודמות, זרמי לבה וזרמים פירוקלסטיים – באמצעות התפרצויות חוזרות ונשנות היוצרות לועות וצינורות הזנה חדשים.

קלדרות רבות מהוות הרי געש מורכבים הנוצרים לאחר התמוטטות תקרת תא מאגמה, כאשר בתוך הקלדרה נפערים לועות ונוצרים חרוטים וכיפות חדשים. מבנים חדשים אלה עשויים להיווצר לא רק על קרקעית הקלדרה אלא גם בשוליה, ויוצרים מתחם געשי הנקרא מתחם קלדרה. המבנים החדשים במתחם הקלדרה עשויים להיקרא הרי געש בזכות עצמם. מתחמי קלדרות כאלה הם ילוסטון, קלדרת לונג ואלי במזרח קליפורניה וקלדרת בנט לייק (Bennett Lake Caldera) בקולומביה הבריטית.

## דוגמאות
שמאל|ממוזער|250px|מבט מסנטה מריה אל סנטיאגואיטו
הר הגעש סנטיאגואיטו (Santiaguito) בגואטמלה הוא שלוחה פעילה של הר הגעש סנטה מריה. התפרצותו באוקטובר 1902 בעוצמה VEI6 במדד התפרצות געשית נחשבת לאחת ההתפרצויות העזות ביותר שאירעו במאות השנים האחרונות. 

בגוואטמלה נמצא גם פקאיה – הר געש בזלתי המורכב מאשכול של כיפות לבה דקיטית ומבנים חרוטיים. התמוטטות פקאיה לפני כ-1,100 שנים יצרה קלדרה, שבשוליה צמחו הלועות הצעירים הפעילים בהווה.

הר הגעש לוקון-אמפונג הוא הר געש מורכב פעיל באי סולאווסי שבאינדונזיה הכולל שני חרוטים געשיים רדומים השוכנים במרחק של 2.2 קילומטרים אחד מהשני: הר לוקון והר אמפונג ולוע געשי פעיל, טוֹמְפַּלוּאַן (Tompaluan), השוכן באוכף שביניהם. מאז המאה ה-19 מתרכזת כל הפעילות הגעשית בלוע טוֹמְפַּלוּאַן.  

דוגמאות נוספות מרחבי העולם: טונגרירו במרכז האי הצפוני של ניו זילנד, איסקיה – אי געשי באיטליה, האי הרד ואיי מקדונלד – איים געשיים בדרום האוקיינוס ההודי, בארו בפנמה, גלראס (Galeras) באנדים הקולומביאנים, סאנגיאנג אפי, אינדונזיה ורבים אחרים.

## ראו גם
*גאולוגיה - מונחים
*וולקנולוגיה
*התפרצות געשית
*הר געש

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:וולקנולוגיה
לי דן

**לי דן** (נולדה ב־13 באוגוסט 1979) היא מתורגמנית לשפת הסימנים הישראלית, המופיעה בשידורי טלוויזיה רבים כשהיא מתרגמת את הנאמר לשפת הסימנים הישראלית.

## ביוגרפיה
דן נולדה וגדלה בקיבוץ דן. בצה"ל שירתה כמורה חיילת בבית הספר "אורט גאולה" ובארגון "שמע" לחירשים וכבדי שמיעה.

לדן שמיעה תקינה, והיא פועלת כמתורגמנית לשפת הסימנים בשידורי טלוויזיה רבים: "רק בישראל" (שם שולבה גם בתוכן התוכנית בתור גאג), "ארץ נהדרת", שידורי חדשות, ועוד. בנוסף, פועלת דן כמתורגמנית בהצגות חיות (לדוגמה: "ילדים חורגים לאלוהים", תיאטרון באר שבע).

מלבד עיסוקיה כמתורגמנית, מתנדבת דן בעזרה לחירשים בתחומים שונים, כמו בתקשורת עם הרשויות, ומתרגמת בסיטואציות שונות, כמו בבתי משפט, בתי חולים ובאירועים. את טקס יום הזיכרון לחללי מערכות ישראל בכיכר רבין תרגמה דן עד להחלת כתוביות סמויות בשידורי הטלוויזיה בישראל, ותרגמה גם את טקס הזיכרון ליצחק רבין.

דן הופיעה בסרט הדוקומנטרי "האישה מהבועה" שביימה נטע לוי, שתיעד את חייה ושודר בערוץ yes דוקו. הסרט ליווה אותה גם בהכנות לחתונתה עם גלעד דקל. היא הופיעה בהצגה "על אביסו זה לא" (הוצגה בישראל, בניו יורק ובצרפת) ובהצגה "שפת ההם". בשתי ההצגות התקיימה הצגה בשפת הסימנים, ללא תרגום נלווה.

בשנת 2019 תרגמה לשפת הסימנים את האירוויזיון שנערך בישראל; האירוויזיון הראשון שהונגש לחירשים על מסך שלם. לאחר מכן תרגמה דן באותו אופן את תוצאות הבחירות לכנסת העשרים ושתיים והבחירות לכנסת העשרים ושלוש, לצד מתורגמנים נוספים.

עקב היעדרה של חקיקה מתאימה, בועת התרגום בשידורי הטלוויזיה קטנה מדי ואיננה מאפשרת להבין את הנעשה בה. במבצע שומר החומות התנדבה דן לתרגם את שידורי החדשות הטלוויזיוניים. לאחר מכן, ארגנה והשתתפה בצוות מתורגמניות מתנדבות, שתרגמו את שידורי החדשות השוטפים בגודל מלא על גבי המסך, ארבע פעמים ביום, באמצעות תוכנת Streamyard. אחרי פעילותה של דן, שילבה כאן חדשות בשידוריה ביוטיוב תרגום לשפת הסימנים על גבי חצי מסך עד לסיום המבצע.

### חיים אישיים
דן הייתה נשואה לגלעד דקל, ולהם שני בנים. אחרי שהתגרשה, נולד לה בן שלישי מאב חירש.

## קישורים חיצוניים

* יוצאת מהעיגול, נכנסת ללב, ראיון עם לי דן באתר פרספקטיבי

## הערות שוליים

קטגוריה:מתרגמות ישראליות
קטגוריה:ישראליות שנולדו ב-1979
קטגוריה:ישראלים שנולדו ב-1979
התערוכה העולמית של פריז (1900)

[שמאל|ממוזער|250px|מראה של שטח התצוגה: משמאל גלריית המכונות, בקצהו הרחוק - הגלגל הענק ובמרכז - [מגדל אייפל שהוקם עבור התערוכה העולמית 11 שנים קודם לכן]]
שמאל|ממוזער|200px|שער הכניסה לתערוכה
שמאל|ממוזער|200px|כרזה לקטעי סרטים מדברים
**התערוכה העולמית** (בצרפתית: **Exposition Universelle**) שהתקיימה ב**[[פריז]]** בין 15 באפריל ל-12 בנובמבר **[[1900]]** הייתה התערוכה העולמית שנועדה לסכם את המאה ה-19 ולחגוג את פתיחת המאה ה-20, במרכז תקופת ה"בל אפוק" (וה"Fin de siècle") ובהשראתה. עם כ-50 מיליון מבקרים היא הייתה התערוכה העולמית הגדולה ביותר עד זמנה. האולימפיאדה השנייה בעת החדשה התקיימה בפריז בד בבד עם התערוכה. 

## התערוכה
שטח התערוכה השתרע על פני 1,120 דונם, בעיקר באזור שאן דה מארס ולאורך שתי גדות הסן.

כמה מן המבנים המפוארים והמרכזיים ביותר בפריז הוקמו עבור התערוכה, בהם תחנות הרכבת גאר דה ליון וגאר ד'אורסה (כיום מוזיאון ד'אורסה), גשר אלכסנדר השלישי, גשר דבילי, הגראן פאלה והפטי פאלה. גם הקו הראשון של הרכבת התחתית של פריז הוקם במיוחד עבור תערוכה זו. עבור התערוכה הוקם גם גלגל ענק, הגדול ביותר באירופה, כמסורת שהתקבעה מאז התערוכה העולמית של שיקגו (1893).

בין החידושים שהוצגו בתערוכה ניתן למנות סרטים קצרים בני כדקה של קטעי אופרה ותיאטרון (בהשתתפות גדולת שחקניות התקופה, שרה ברנאר) הכוללים קול ותמונה, הוצג לראשונה דרגנוע (מדרגות נעות), מנוע דיזל מופעל בשמן צמחי (ביו דיזל), הטלסקופ שובר-אור הגדול בעולם, בעל גודל עדשה של "40 (1.02 מטר) וסינאורמה, הקרנת סרטים מסביב לצופה. פרדיננד פורשה הציג את ה"לוהנר-פורשה היברידי מעורב", כרכרה בעלת מנוע בעירה פנימית שהניע מנועים חשמליים שהוצמדו לגלגלים אשר הגיע למהירות של 56 קמ"ש. מבחינה אמנותית ואדריכלית שלט בתערוכה סגנון האר נובו.

האופניים השוודיות החדשניות לתקופה Svea Velocipede זכו במדליית הכסף.

ב"תצוגה הכושית" (Exposé nègre) הוצגו תמונות מחיי האפרו-אמריקאים בניגוד בולט לגן החיות האנושי של "הכפר הכושי" של תערוכת 1889.

במסגרת התערוכה התקיימו במהלך אוגוסט הקונגרס הבינלאומי הראשון לפילוסופיה והכינוס השני של הקונגרס הבינלאומי של המתמטיקאים (במסגרתו הוצגו 23 הבעיות של הילברט).

לפי מסורת שהשתרשה בתערוכות העולמיות הוענקו במסגרת התערוכה פרסים רבים. מדליית זהב ליצירת אמנות הוענקה לציור "פילוסופיה" של גוסטב קלימט וועדה להנדסה אזרחית בראשה עמד גוסטב אייפל העניקה מדליית זהב לגשר הרכבת הטרנס-סיבירית בקרסנויארסק.

## קישורים חיצוניים

* אוסף צילומים
* סרט תקופתי של תומאס אלווה אדיסון
* אתר אדריכלי על התערוכה, אוניברסיטת מרילנד 
* על התערוכה באתר BnF

קטגוריה:ערכים שבהם תבנית בריטניקה אינה מתאימה
1900
קטגוריה:אמנות והגות במפנה המאה העשרים
קטגוריה:1900 בצרפת
קטגוריה:הרפובליקה הצרפתית השלישית
שחזור קבצים

**שחזור קבצים** אשר נמחקו ממערכת הקבצים או עודכנו באופן שגוי, הוא פעולה אשר נתמכת על ידי חלק ממערכות הקבצים הקיימות היום. לעיתים ניתן לשחזר קבצים שלא באמצעות שירותי מערכת הקבצים, אך פעולה זו מסובכת יותר, אמינה פחות ולרוב דורשת אנשי מקצוע. הבסיס ליכולת לשחזור קבצים מחוקים הוא העובדה כי תוכן קבצים שנמחקים ממערכת קבצים אינם מוחלפים מיידית על ידי תוכן אחר, אלא המחיקה היא בעיקרה של רישום הקובץ, ומשמעה סימון השטח, בו תוכן הקבצים המחוקים נמצא, כפנוי לכתיבת קבצים חדשים. ככל שניסיון שחזור המידע נעשה צמוד יותר למחיקה, כך הסיכוי להצלחת השחזור גדול יותר. 

על אף שיכולת זו יכולה לשמש להצלת מידע חשוב שנמחק בשוגג, היא יכולה גם לייצר בעיות ביטחון מידע, כאשר משתמשים אשר אינם מבינים את הקלות שבשחזור מידע אשר נמחק מהכונן הקשיח שלהם, מאמינים שבמחיקתו מנעו את הגישה אליו, בעוד שלמעשה המידע ניתן לשחזור בקלות יחסית.

קיימות שיטות למחיקה לצמיתות של קבצים, אך הן אינן נתמכות באופן אוטומטי על ידי כל מערכות ההפעלה, ולעיתים דרושה לשם כך תוכנה מקצועית. 

כאשר המידע נדרש לצורך פיענוח פשעים והמצאת ראיות לבית המשפט, שיחזור המידע נקרא "**שחזור קבצים [[זיהוי פלילי|פורנזי]]**". המילה נגזרת משמו של הפורום הרומאי, מקום בו התקיימו משפטים ברומי העתיקה. לצורך שחזור פורנזי נדרשות אמינות וטכניקות השונות מאלה הנדרשות לשחזור רגיל.

## ראו גם
* מחיקה מלאה של נתונים

קטגוריה:אבטחת מידע
קטגוריה:מערכות קבצים
זאב פרל

**זאב פרל** כיהן כראש עיריית צפת בין השנים 1983–1993.

## ביוגרפיה

פרל הוא דור תשיעי בעיר צפת. משפחתו הגיעה לעיר בסוף המאה ה-18, במסגרת עליית תלמידי הבעל שם טוב. אבי-סבו, יואל ברשד, הקים בראשית המאה ה-20 את ביתו מחוץ לרובע היהודי העתיק, היהודי הראשון שעשה זאת. בית זה הוסב לאחר מכן לסניף בנק אנגלו-פלשתינה, וברבות הימים הוסב שוב לבית אירוח בשם "חצר צפתית", שמנוהל כיום על ידי זאב פרל ומשפחתו. סבו של פרל, זאב מתתיהו פרל, עסק ברכישת בתים בצפת לפני הקמת מדינת ישראל. אביו של פרל, שמואל פרל, היה מפקד האצ"ל בצפת. בנו הוא הזמר איתי פרל.

לפרל תואר שני בלימודי ארץ-ישראל מאוניברסיטת בר-אילן.

הוא שירת בצה"ל כקצין שריון, ונפצע במלחמת יום כיפור כשפלוגת הטנקים עליה פיקד נתקלה במארב מצרי.. הוא נפצע קשה ונהג הטנק בני אברמוביץ' הציל אותו. לאחר מכן עבד במגזר הממשלתי 10 שנים במגוון תפקידים, עד שעבר לזירה הפוליטית הצפתית. כיום הוא מורה דרך בעלים של חברת "זאב פרל- סיורי איכות בגליל" וכן היסטוריון וחוקר העיר.

## קישורים חיצוניים

* 
* אדם פדר, אדוני ראש העיר, אתר ויקנד

## הערות שוליים

קטגוריה:ראשי עיריית צפת
קטגוריה:בוגרי אוניברסיטת בר-אילן
קטגוריה:משפחת פרל
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו במאה ה-20
ירמיהו פיחה

**ירמיהו פיחה** (מופיע בשם **ירמיהו** בלבד; נולד ב-26 באפריל 1973 בלונדון) הוא זמר ומלחין ישראלי, המשלב סגנונות שונים ביצירת מוזיקה יהודית מקורית.

## ביוגרפיה
נולד באנגליה ועלה עם משפחתו בגיל 9 לרעננה. למד בישיבת בני עקיבא רעננה ובישיבת ההסדר קריית שמונה, שם פגש את הזמר-יוצר אורי אדלר שהפך לחברו ובהמשך שיתף עמו פעולה באלבום הניגונים האתני נהרה. המשיך בישיבת רמת גן ובישיבת עוד יוסף חי בעת ששכנה בקבר יוסף שבשכם ובעת שעברה ליצהר, בה הוא מתגורר עד היום. ירמיהו מגדיר עצמו כחסיד ברסלב, ואף שגדל בציבור הדתי-לאומי ושירת בצה"ל הוא מתלבש כחסיד ירושלמי בקפוטה ובכובע או שטריימל, שהפכו לחלק מסממני הזיהוי הייחודיים לו.

נודע בעיקר בציבור הדתי-לאומי והחרדי כיוצר ניגונים חסידיים ללא מילים, ומִספר שירים וניגונים שהלחין מושרים במהלך התפילה בבתי כנסת ובחתונות. ניתן למצוא דמיון בין יצירותיו לבין יצירות של 'הרב המרקד' שלמה קרליבך.

אלבומו האחרון נקרא "נהרה". זהו אלבום ניגונים בעיבודים אתניים, בביצוע ירמיהו ואנסמבל אדלר (אורי אדלר, שלום חסון ויהודה אשש). באלבום 13 רצועות בתמהיל של ניגונים מחצרות חסידיות חסידות סאסוב, חסידות ברדיצ'ב, חסידות חב"ד, חסידות קרעטשניף ואחרות. הניגונים מבוצעים בכלים אתניים, כמו עוד, סאז וג'ומבוש. באלבום שני ניגונים מקוריים של ירמיהו, שבוצעו באלבומיו הקודמים, וזכו לעיבוד מחודש.

## דיסקוגרפיה

## קישורים חיצוניים

* 
* 
* 
* נתנאל לייפר, קחו עמכם דברים - ירמיהו, באתר שיא מיוזיק, 30 בדצמבר 2010
* מילים לשירים של ירמיהו באתר שיא מיוזיק
* 
* ראיון בן שעה עם אורי אדלר וירמיהו, בתוכנית שירה חדשה ברשת מורשת בהנחיית דבורה קיציס
* 

קטגוריה:אמני הינדיק הפקות
קטגוריה:בוגרי ישיבת בני עקיבא רעננה
קטגוריה:בוגרי ישיבת ההסדר קריית שמונה
קטגוריה:בוגרי ישיבת עוד יוסף חי
קטגוריה:בוגרי ישיבת רמת גן
קטגוריה:זמרים השרים בעברית
קטגוריה:זמרים חסידיים
קטגוריה:זמרים ישראלים
קטגוריה:חסידי ברסלב
קטגוריה:ישראלים ילידי אנגליה
קטגוריה:מוזיקאים ישראלים
קטגוריה:מלחיני מוזיקה חסידית
קטגוריה:עולים בשנות ה-1980
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראלים שנולדו ב-1973
נזויה

**נהר נזויה** (בסוואהילית: **Mto wa Nzoia** ובאנגלית **Nzoia River**) הוא נהר באורך 257 קילומטרים הזורם מהר אלגון בקניה. הנהר זורם דרומה ולאחר מכן מערבה ונשפך לאגם ויקטוריה בסמוך לפורט ויקטוריה.

השטח שבסביבתו זורם הנהר מיושב בלמעלה ממיליון וחצי תושבים. מימיו מהווים מקור להשקיה ושתייה לאורך כל ימות השנה. במהלך העונות הגשומות, אדמות הסחף באזור בודלנג'י מעשירות את אדמות החקלאות במורד הנהר.

באזור התעשייתי של וובויה, הנהר קולט זיהום ממפעלי הנייר והסוכר באזור.

## קישורים חיצוניים

* הצפות האזור התחתון של הנהר בעונה הגשומה בתמונות לוויין

קטגוריה:קניה: גאוגרפיה
קטגוריה:אגם ויקטוריה
קרל סקורצקי

**קרל לאון סקורצקי** הוא רופא נפרולוג, פרופסור אמריטוס באוניברסיטת בר-אילן. בעבר היה פרופסור בפקולטה לרפואה בטכניון, ראש מכון רפפורט למחקר במדעי הרפואה ומנהל הפיתוח הרפואי והמחקרי ב בה גם שמש בעבר כמנהל המחלקה לנפרולוגיה. עומד בראש קבוצת מחקר בתחום הגנטיקה מולקולרית העוסקת במגוון תחומי מחקר, החל מגנטיקה של אוכלוסיות ועד לשימוש בתאי גזע בחקר סרטן. כיהן בשנים 2018–2023 כדקן השני של הפקולטה לרפואה ע"ש עזריאלי באוניברסיטת בר-אילן.

## ביוגרפיה
קרל לאון סקורצקי נולד בטורונטו, קנדה, לזוג הורים ניצולי השואה. בשנת 1977 סיים לימודי רפואה בהצטיינות באוניברסיטת טורונטו. בשנים 1977–1984 השלים את הכשרתו בתוכנית קלינית-מחקרית בבית חולים הכללי של מסצ'וסטס ובבית החולים בריגהאם אנד וימנ'ס בבוסטון, המסונפים לבית ספר לרפואה של אוניברסיטת הרווארד. בשנת 1984 שב סקורצקי לאוניברסיטת טורונטו, שם הקים תוכנית המשלבת חקר מחלות כליה, ביולוגיה מולקולרית וגנטיקה. לאחר מכן מונה למנהל המחלקה לנפרולוגיה באוניברסיטת טורונטו, ולפרופסור לרפואה, רפואת ילדים וביוכימיה קלינית. כמו כן כיהן כחוקר וראש המחלקה לנפרולוגיה בבית החולים לילדים בטורונטו.

בשנת 1991, ערב מלחמת המפרץ, הגיע סקורצקי למכון ויצמן למדע במסגרת תקופת שבתון, לאחריה עלה יחד עם משפחתו לישראל. בשנים 1995–2005 היה מנהל המחלקה לנפרולוגיה ב בחיפה ופרופסור בהפקולטה לרפואה ע"ש רפפורט בטכניון. החל משנת 2000 הוא משמש ראש מכון רפפורט למחקר במדעי הרפואה. בשנת 2005 התמנה למנהל הפיתוח הרפואי והמחקרי במרכז הרפואי רמב"ם. בשנת 2006 היה פרופסור אורח בפקולטה לרפואה של אוניברסיטת הרווארד.

### מחקר
במהלך שנותיו כחוקר פרסם סקורצקי למעלה מ-150 מאמרים בירחונים רפואיים בנושאי מחקריו, וכן פרקים רבים בספרי רפואה.

סקורצקי זכה לפרסום מיוחד בעקבות מחקר בנושא גנטיקה של אוכלוסיות. אחד מהם הוא ניתוח הרצף הגנטי של כרומוזומי מין בקרב גברים יהודים אשר משוערים כצאצאים של משפחות כהנים והוכח שכולם מאב קדמון אחד.

כמו כן ערך מחקר שפורסם במגזין Nature. בו הוכח כי מקור הגנטי של רוב הפרטים השייכים לקהילות היהודיות נמצא במזרח התיכון, דבר המחזק את הטענה כי מקור העם היהודי במזרח התיכון. וכן כי כמחצית מיהדות אשכנז מוצאם מארבע נשים לעומת הדרוזים שמוצאם משורשים רבים.

חלק מתגליותיו של סקורצקי יצרו עניין רב בציבור ובתקשורת, וסוקרו, בין היתר, בתוכנית "60 דקות" ובנשיונל ג'אוגראפיק.

### חיים אישיים
סקורצקי נשוי ללינדה ולהם חמישה ילדים.

## קישורים חיצוניים
* קרל סקורצקי, באתר המרכז הרפואי רמב"ם
* כתבה, באתר הידען

## הערות שוליים

קטגוריה:ישראלים ילידי קנדה
קטגוריה:עולים בשנות ה-1990
קטגוריה:סגל הטכניון: רפואה
קטגוריה:סגל רמב"ם - הקריה הרפואית לבריאות האדם
קטגוריה:נפרולוגים ישראלים
קטגוריה:בעלי תואר דוקטור מאוניברסיטת טורונטו
קטגוריה:סגל אוניברסיטת בר-אילן: רפואה
קטגוריה:ישראלים שנולדו במאה ה-20